Rensén

Rensén (dito Arensen, Aensen o Insen ascì, Arenzano in italian) o l'é un commun ligure de 11.096 abitanti da çittæ metropolitaña de Zena.

 Geografia 
O commun de Rensén o l'é collocòu in sciâ Rivea de Ponente, drento à un gorfo serrou da-o Cao de San Martin, à ponente de Zena.

O ciù tanto do territöio muniçipâ, à reo drento o Parco Natuâ Regionâ de Beigua, o l'é doî tersi de montagna, ch'o se spanze da-a còsta a-a cresta do masciscio do Monte Beigua, con razzonze unn'ertixe de ciù che 1.000 metri. O ponto ciù erto do commun, a 1.183 metri in sciô livello do mâ, o l'é a çimma do Monte Reixa, che, insemme a-e çimme do Monte Rama (1.148 metri) e do Monte Argentea (1.082 metri), o l'é parte do territöio de montagna tra Rensen e Cogheuo.

A morfologia do territöio a l'é unica, dæto che çerte arie de montagna s'ammian direttamente in sciâ còsta, con razzonze a distansa minima tra o mâ e a cresta de l'Appennin Ligure de 5,7 chilòmetri.

I prinçipæ corsci d'ægua son o Leron, un termo natuâ tra i commun de Rensen e de Cogheuo, e i rien Cantarena e Lissolo.

 Stöia 
 Origine do nomme 
Segondo e vivagne stòriche, o primmo insediamento o l'ea ligou à un primmo insediamento de l'Impëio Roman di primmi secoli d.C. O topònimo antigo do commun, Arentianis, o remonta à unna propietæ ò possesso da famiggia di Liguri Arentii. Segondo atre ipòtexi, o topònimo o ne vëgne da-o nomme roman Ara Jani (ch'o veu dî "artâ de Janus") ò da arx Jani ("Ròcca de Janus”). Segondo de atre interpretaçioin, o topònimo o porrieiva vegnî da arenae sinus, "gorfo d'æña", ò da-e poule çeltiche halen ("mâ") e sine ("ponta"), che insemme veuan dî "promontöio in sciô mâ".

 Preistöia e antighitæ 
Tra i ligammi co-e dominaçioin passæ e l'epoca çeltico-ligure pâ che ghe segge di topònimi locali comme quello de Cao Panagio, che pâ ch'o l'identifiche un referimento a-o dê Pan ò a-e doe poule fan che in çeltico veu dî "fermâse", "pösâse", e a poula eaz ch'a veu dî "còmmodo", con refeimento à un pòrto seguo inti tempi antighi pe attraccâ.

À quelli tempi, l'insediamento roman de Arentianis o l'ea collegou à de atre localitæ inta Liguria de Ponente da unna muatea larga 2 metri pöcassæ, ch'a corriva 120 metri in sciô livello do mâ e a l'arrivava da-a Vexima a-a localitæ de Campo, con traversâ o ruscello Lupara e dapeu continuâ donde ancheu gh'é a Ciassa da Vittöia. Chì gh'ea de stradde pe un atro insediamento alloa presente inta region, quello de Hasta, ch'o correspondeiva a-o çentro da çittæ d'ancheu, o nomme co-o quæ o villaggio o l'ea conosciuo ascì in sciâ Tabula Peutingeriana do III secolo. De ciù, in sce sto documento, a localitæ de Hasta a l'é segnalâ comme à 20 miggia pöcassæ da-a çittæ de Genua, ò 29,6 km, unna figua ch'a corresponde exattamente a-a distansa registrâ a-o momento in scê mappe de l'Instituto Geografico Militâ.

Unna testimoniansa romaña de Rensén a l'é unn'anfora ch'a remonta à l'80 a.C., attrovâ into mâ do pòsto do 1955. Unna segonda anfora a l'é stæta attrovâ do 1987, torna into gorfo de Rensun, e a remonta a-o I secolo a.C. Do 1987, l'é stæto attrovou ascì unna parte d'ancoa do mæximo periodo.

 Abitanti 
 Evoluçion demografica 

 Persoñe ligæ con Rensen 
 Edoardo Ciosson (Rensen, 1833 - Tokyo, 1898), incixô; co-a seu colleçion d'arte do Levante o s'é fondou, do 1905, o museo de Zena a lê intitolou.

 Pòsti de interesse 

 Economia 

 Coltua 

 Manifestaçioin 

 Feste e fee 

 Spòrt 
Pe-o zeugo do ballon gh'é a squaddra de l'Arensen Bòrgorosso.

 Amministraçion 

 Vie de communicaçion 

 Nòtte 

 Atri progetti 

Categorîa:Comûni da çittæ metropolitann-a de Zena